stanford-oval/wikipedia huggingface dataset:
Skindred

Skindred esiintymässä Minneapolisissa.
Skindred on Walesin Newportissa vuonna 1998 perustettu rock-yhtye. Skindredin musiikillinen tyyli sekoittaa heavy metallia, punk rockia ja reggaeta. Itse yhtye nimittää tyyliään "Ragga metallina". Yhtye on esiintynyt Suomessa kolmesti, 2010 Helsingin Tavastialla ja kesällä 2019 Hyvinkään Rockfest sekä Tampereen Sauna Open Air Festivaaleilla. [lähde? ]
Jäsenet

Benji Webbe – laulu (1998-)
Daniel Pugsley – basso, taustalaulu (1998-)
Mikey Demus – kitara, taustalaulu (2002-)
Arya Goggin – rummut (2002–)
Diskografia > Studioalbumit

Babylon (2002)
Roots Rock Riot (2007)
Shark Bites and Dog Fights (2009)
Union Black (2011)
Kill the Power (2014)
Volume (2015)
Big Tings (2018)
Smile (2023)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut (englanniksi)
Sistonen

Sistonen on suomalainen sukunimi. Tunnettuja Sistosia:
Anneli Sistonen (s. 1944), jazz- ja rock-laulaja
Harry Sistonen (1919–1987), vesirakennuksen professori
Heini Sistonen (s. 1973), pika-aitajuoksija
Lea Sistonen (s. 1959), solu- ja molekyylibiologian professori
Pentti Sistonen (1924–2010), kapellimestari ja musiikkipedagogi
Tuuli Sistonen (s. 1980), seiväshyppääjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sophie Boilley

| Sophie Boilley |
| --- | --- |

Henkilötiedot
Syntynyt: 18. joulukuuta 1989 (ikä 34) Valence, Ranska
Uran tiedot
Seura:  EMHM Ski Club Valentinois
Laji:  ampumahiihto 
Maailmancup
Kaudet:  2010–2015
 Tietolaatikko päivitetty 3.4.2018 
| Mitalit> Maa:   Ranska.Naisten ampumahiihto.MM-kilpailut  | Mitalit> Maa:   Ranska.Naisten ampumahiihto.MM-kilpailut  | Mitalit> Maa:   Ranska.Naisten ampumahiihto.MM-kilpailut  | Maa:   Ranska> Naisten ampumahiihto. |
| --- | --- | --- | --- |
|  Hopeaa | Hanty-Mansijsk 2011 | 4 × 6 km |  |
|  Hopeaa | Ruhpolding 2012 | 4 × 6 km |  |
Sophie Boilley (s. 18. joulukuuta 1989 Valence) on ranskalainen uransa lopettanut ampumahiihtäjä.
Boilley osallistui vuonna 2011 Hanty-Mansijskin MM-kisoihin, joissa hän oli mukana maansa hopeaa voittaneessa viestijoukkueessa ja hiihti kolmessa henkilökohtaisessa kilpailussa. Hän oli sprintissä jaetulla 34. sijalla, sijoittui takaa-ajossa 39:nneksi ja oli normaalimatkan 50. nopein. Hän kuului Ranskan hopeajoukkueeseen myös Ruhpoldingin MM-viestissä 2012. Lisäksi hän oli normaalimatkalla 27:s, sprintissä 40:s ja takaa-ajossa 45:s. Nové Měston MM-kilpailuissa 2013 hän sijoittui sprintissä 16:nneksi, takaa-ajossa 28:nneksi ja normaalimatkalla 45:nneksi.
Boilley on kilpaillut maailmancupissa kaudesta 2010–2011 lähtien. Hänen paras henkilökohtainen sijoituksensa on seitsemäs tila Presque Islen takaa-ajosta samalta kaudelta ja Antholzin takaa-ajosta kaudella 2012–2013.
Boilley lopetti uransa kauteen 2014-2015.
Aiheesta muualla

Kuvia tai muita tiedostoja aiheesta Sophie Boilley Wikimedia Commonsissa
Viralliset kotisivut (Arkistoitu – Internet Archive)
Silosarvikala

| Silosarvikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Naso
Laji::  lituratus
Kaksiosainen nimi
 Naso lituratus  (Forster, 1801) 
Katso myös
   Silosarvikala Wikispeciesissä   Silosarvikala Commonsissa 
Infobox OKNimi-testi OKIUCN-testi OK: 
Silosarvikala (Naso lituratus), akvaarioharrastajien kesken usein naso tai nasu, on välskärikaloihin kuuluva kala.
Koko ja ulkonäkö

Silosarvikala kasvaa 45 cm pitkäksi. Aikuisen yksilön pyrstö on lyyranmuotoinen. Silosarvikalat vaihtavat väriään ympäristönsä mukaan. Kalan erottaa muista Naso-suvun lajeista sen pyrstön tyvessä olevista oranssikantaisista piikeistä.
Alkuperä

Silosarvikala on kotoisin Indopasifiselta merialueelta. Se viihtyy riuttojen läheisyydessä, mutta tarvitsee paljon vapaata uintitilaa.
Käyttäytyminen

Silosarvikala on usein aggressiivinen muita välskäreitä kohtaan.
Ravinto

Nuori silosarvikala syö mieluiten ruskeaa makrolevää. Myös muut levät ja levävalmisteet kelpaavat. Luonnossa aikuiset nasot siirtyvät syömään lähinnä planktonia.
Aiheesta muualla

Naso lituratus (peilipalvelin) FishBase. Froese, R. & Pauly, D. (toim.). (englanniksi)
Sotiemme sankaritarinat

| Sotiemme sankaritarinat |
| --- | --- |

Kirjailija:  Marko Mannila
Genre:  Tietokirjallisuus
Kustantaja:  Escrito
Julkaistu:  2017
Ulkoasu:  nidottu
Sivumäärä:  214
ISBN:  978-952-68590-2-6

Löydä lisää kirjojaKirjallisuuden teemasivulta
Sotiemme sankaritarinat on toimittaja Marko Mannilan kirjoittama kirja, joka kertoo 20 suomalaisille sotilaille voitokasta tositarinaa talvi-, jatko- ja Lapin sodasta. Tarinat eivät ole sidoksissa keskenään, ja mukana on tunnettuja sotaretkiä kuten Suursaaren valtaus, ja vastaavasti pieniä yksittäisiä sankaruuden osoituksia kuten Ojasen bunkkerin tuhoaminen Ohtassa 1942.
Muiden tarinoiden tapahtumapaikat ovat talvisodassa Russarö, Kuivaniemi, Tolvajärvi, Pelkosenniemi, Lemetti sekä Kitilä. Jatkosota: Bengtskär, Säiniö, Krivi, Petrovski Jam, Suursaari, Someri, Ahvenanmeri, Lavansaari, Helsinki, Kotka ja Sammatus. Lapin sodan sotaretken paikkana on Tornio.
Teoksen kirjoittaja Mannila (s. 1962) on helsinkiläinen toimittaja ja viestintäasiantuntija, joka harrastaa sotahistoriaa. Teoksen tarinat perustuvat tositapahtumiin. Teos perustuu haastatteluihin ja historialliseen tutkimustyöhön.
Sobekhotep IV

| Sobekhotep IV |
| --- | --- |
 Sobekhotep IV:n patsas Louvressa
Henkilötiedot
Vanhemmat:  Haankhef ja Kemi
Puoliso:  Tjan
Khaneferre Sobekhotep IV oli Egyptin 13. dynastian faarao. Hän oli 'jumalan isän' Haankhefin ja 'kuninkaan äidin' Kemin poika. Hänen veljensä Neferhotep I oli hänen edeltäjänsä istuimella.
Amonin temppelistä löytyneessä steelassa hän julistaa, että hän syntyi Thebassa. Joidenkin lähteiden mukaan hänen valtakaudellaan oli hyökkäys Nubiaa vastaan.
Kuninkaan uskotaan hallineen noin 10 vuotta. Hänet tunnetaan suhteellisen suuresta määrästä monumentteja, mukaan lukien steelat, patsaat, sinetit ja muut pienet tavarat.
Sobekhotep IV:n vaimo oli 'kuninkaan vaimo' Tjan. Useita lapsia tunnetaan.
| 0 | 1 | 2 |
| --- | --- | --- |
| Edeltäjä: Seth (faarao) | Egyptin faarao 13. dynastia | Seuraaja: Sobekhotep V |
Aiheesta muualla

Sobekhotep IV
Sirkka Ahonen (toimittaja)

Ahonen vuonna 1956.
Sirkka Helena Ahonen (31. tammikuuta 1925 Juva – 22. syyskuuta 2003 Lontoo) oli suomalainen radiotoimittaja, joka teki yli 30 vuotta jatkuneen uran BBC World Servicen suomenkielisten radiolähetysten parissa Lontoossa. Jäätyään eläkkeelle vuonna 1985 hän kirjoitti pakinoita Britannian kulttuurielämästä; niitä julkaistiin aikakauslehdissä ja Helsingin Sanomissa.
Ahonen opiskeli englantia Helsingin yliopistossa ja matkusti vuonna 1947 Englantiin täydentääkseen opintojaan Lontoon yliopiston London School of Economicsissa. Vuonna 1953 hän sai viran BBC:n maailmanpalvelun suomenkieliseltä osastolta, aluksi sihteerinä ja sitten vakinaisena toimittajana ja Suomesta värvättyjen uusien toimittajien perehdyttäjänä.
Ahonen on haudattu Helsinkiin Malmin hautausmaalle.
Spirit (Jewelin albumi)

| Spirit Jewel |
| --- | --- | --- |

Studioalbumin tiedot
 Äänitetty : 1998
 Julkaistu: 17. marraskuuta 1998
 Tuottaja(t): Peter Collins, Patrick Leonard
 Tyylilaji: folk, pop rock
 Kesto: 54.12
 Levy-yhtiö: Atlantic Records
Jewelin muut julkaisut
| Pieces of You 1995 | Spirit 1998 | Joy: A Holiday Collection 1999 |
Spirit on yhdysvaltalaisen laulaja-lauluntekijä Jewelin albumi vuodelta 1998. Albumin tunnetuin kappale on singlenä julkaistu Hands.
Kappaleet

What's Simple Is True (Jewel Kilcher) – 3:34
Hands (Kilcher, Patrick Leonard) – 3:54
Kiss the Flame (Kilcher) – 3:17
Down So Long (Kilcher) – 4:13
Innocence Maintained (Kilcher) – 4:08
Jupiter (Kilcher) – 4:18
Fat Boy (Kilcher) – 2:54
Enter from the East (Kilcher) – 4:02
Barcelona (Kilcher) – 3:53
Life Uncommon (Kilcher) – 4:56
Do You (Kilcher) – 4:21
Absence of Fear (Kilcher) – 7:25
This Little Bird (piiloraita) (John D. Loudermilk)
Who Will Save Your Soul (live) (Kilcher) (bonusraita)
Bonus CD: Live in Madrid 1999

(bonus-levy australialaisessa painoksessa)
Down So Long (live)
What's Simple Is True (live)
Foolish Games (Kilcher) (live)
Do You (live)
Who Will Save Your Soul (live)
Singlet

Hands (1998)
Down So Long (1998)
Jupiter (1999)
Life Uncommon (1999)
Sundbusserne

M/S Jeppe Helsingørissä.
Sundbusserne (ruots. Sundsbussarna) on tanskalainen varustamo, joka liikennöi Ruotsin Helsingborgin ja Tanskan Helsingørin välillä yli Juutinrauman. Liikennöinti tapahtuu kahdella matkustaja-aluksella, M/S Sundbuss Magdelonella ja M/S Sundbuss Pernillella. Molemmat laivat purjehtivat Ruotsin lipun alla. Varustamo perustettiin vuonna 1957.
Sobekneferu

Sobekneferu patsaan ylä­osa joka oli Ber­lii­nin egyp­ti­läi­ses­sä mu­se­os­sa, mut­ta ka­to­si toi­sessa maa­il­man­so­dassa.
Sobekneferu (kirjaimellisesti Neferusobek) oli toinen tunnetuista naispuolisista hallitsijoista muinaisessa Egyptissä. Sobekneferu oli 12. dynastian viimeinen hallitsija. Hän oli todennäköisesti edeltäjänsä Amenemhet IV:n puoliso ja Manethon mukaan myös hänen sisarensa. Amenemhet IV:n isä, Amenemhet III oli todennäköisesti hänen isänsä, mutta äidistä ei ole tietoa. Amenemhet IV:n kuoltua vuonna 1787 eaa., Sobekneferu nousi valtaan, kuitenkaan ottamatta itselleen faaraon titteliä. Sobekneferu piti kuningattaren (kuninkaan vaimo) titteliä, kunnes hän joko kuoli tai syrjäytettiin neljä vuotta myöhemmin 1799 eaa. Hänen hautaansa ei ole vielä löydetty, eikä sen sijainnista ole löydetty mitään vihjeitä, mutta hänen rakennuttamiaan patsaita löytyy Amenemhet III:n temppelistä Hawarassa. Arvellaan että Sobekneferu olisi rakennuttanut Mazghunan pyramidin, mutta asiasta ei ole varmuutta. Varmuutta ei ole, onko Mazghunan pyramidia rakennettu koskaan valmiiksi ja käytetty.
Aiheesta muualla

Kuvia tai muita tiedostoja aiheesta Sobekneferu Wikimedia Commonsissa
| 0 | 1 | 2 |
| --- | --- | --- |
| Edeltäjä: Amenemhet IV | Egyptin faarao 12. dynastia | Seuraaja: Sobekhotep I tai Wegaf |
Sligo Rovers FC

Sligo Rovers Football Club (iiriksi Cumann Peile Ruagairí Shligigh) on jalkapalloseura Sligon kaupungista Irlannista. Joukkue pelaa Irlannin valioliigassa, korkeimmalla sarjatasolla.
Saavutukset

Irlannin mestari 1936–1937 ja 1976–1977
hopeaa 1938–1939, 1950–1951 ja 2011
FAI Cup –voittaja 1983, 1994, 2010 ja 2011
hopeaa 1939, 1940, 1970, 1978, 1981 ja 2009
Irlannin liigacupin voittaja 1998 ja 2010
hopeaa 1976, 1977 ja 1996
Aiheesta muualla

Seuran kotisivut (englanniksi)
Uusi Etelä-Wales

| Uusi Etelä-Wales New South Wales |
| --- | --- |

 Lippu:  Vaakuna
 Sijainti
Valtio:  Australia
Hallinto:  
 – hallinnollinen keskus:  Sydney
 – Pääministeri:  Gladys Berejiklian (LPA)
 – Kuvernööri:  Margaret Beazley
Edustus:  Australian parlamentti
 – Edustajainhuone:  48 paikkaa
 – Senaatti:  12 paikkaa
Pinta-ala:  809 444 km² (5.)
 – maa:  800 642 km²
 – sisävesi:  8 802 km² (1,09 %)
Väkiluku (2016):  7 480 228 (1.)
 – väestötiheys:  9,34 as./km²
Symbolit:  
 – lempinimi:  The First State
 – korkein kohta:  Mount Kosciuszko (2 228 m)
Lyhenteet:  
 – postitunnus:  NSW
 – ISO 3166:  AU-NSW
 
Government of New South Wales
Uusi Etelä-Wales (engl. New South Wales) on Australian vanhin ja asukasluvultaan suurin osavaltio. Se sijaitsee Australian mantereen kaakkoisosassa, ja sen pääkaupunki on Sydney, joka on väkiluvultaan koko Australian suurin kaupunki. Uuden Etelä-Walesin pinta-ala on 809 444 km² ja väkiluku oli 7 480 228 vuoden 2016 väestönlaskennassa. Osavaltio ympäröi sen kaakkoiskulmassa olevaa Australian pääkaupunkiterritoriota.
Maantiede

Uusi Etelä-Wales sijaitsee Australian kaakkoisosissa Victorian osavaltiosta pohjoiseen. Idässä sijaitsee Tyynimeri, lännessä Etelä-Australia ja pohjoisessa Queensland. Uuden Etelä-Walesin kaakkoisosassa sijaitsee Australian pääkaupunkiterritorio, jota osavaltio ympäröi. Uuden Etelä-Walesin rannikolla sijaitsee pieni Jervis Bay Territory.
Hallinto

Uusi Etelä-Wales on Australian osavaltio, mikä tarkoittaa että sillä on oma itsenäinen hallinto ja lainsäädäntö. Osavaltion lait eivät saa olla ristiriidassa liittovaltion lakien kanssa. Kuninkaan seremoniallista valtaa osavaltiossa pitää kuvernööri. Osavaltion päämies on hallituksen pääministeri. Uudella Etelä-Walesilla on 12 edustajaa Australian parlamentin ylähuoneessa ja 48 edustajaa alahuoneessa.
Uudella Etelä-Walesilla on kaksikamarinen parlamentti, jonka ylähuoneessa on 42 paikkaa ja alahuoneessa 93 paikkaa. Parlamentin jäsenet valitaan vaaleilla neljän vuoden välein, joita varten osavaltio on jaettu 93 vaalipiirin. Alahuoneen jäsenet valitaan yksi kustakin vaalipiiristä, mutta ylähuoneen jäsenille on vain yksi koko osavaltion käsittävä vaalipiiri. Vaalit voittaneen puolueen puheenjohtajasta tulee pääministeri ja hän kokoaa hallituksen ja valitsee ministerit. Osavaltion toimeenpanovalta on kuvernöörillä, joka allekirjoittaa osavaltion lait ja muut viralliset asiakirja sekä edustaa osavaltiota ulospäin.
Osavaltion tuomiovalta on tuomioistuimilla. Niitä ovat alimmalla tasolla paikallisoikeudet (engl. Local Courts), joita ylempänä ovat käräjäoikeudet (engl. District Courts). Osavaltion korkein tuomioistuin on korkein oikeus (engl. Supreme Court). Osavaltion hallinnolla on myös useita alaoikeuslaitoksia, jotka ovat erikoistuneet omiin rikosnimikkeisiinsä.
Paikallishallinnosta vastaavat paikallishallintoalueet, joita on osavaltiossa 152. Alueet vastaavat kuntia ja niiden vastuulla ovat muun muassa kunnallistekniikka, kaavoitus ja jätehuolto.
Talous > Maa- ja metsätalous sekä kalastus

Suuri osa osavaltion pinta-alasta on maatalouden käytössä lukuun ottamatta sen läntisiä osia. Tärkein viljelykasvi on vehnä, jota kasvatetaan yli puolessa viljelyalasta. Suurin osa vehnästä menee kotimarkkinoille, mutta osa viedään ulkomaille. Vehnän lisäksi Uudessa Etelä-Walesissa viljellään laajasti perunaa, maissia, kauraa ja hirssiä. Erilaisia hedelmiä, erityisesti viinirypäleitä, sitrushedelmiä ja omenoita, kasvatetaan myös paljon. 
Uudessa Etelä-Walesissa on tunnetusti valmistettu laadukkaita viinejä. Kuivista olosuhteista huolimatta osavaltiossa kasvatetaan puuvillaa ja riisiä kasvavin määrin. Osavaltion maanviljelijät ovat keskittyneet erilaisten kemikaalien käytön vähentämiseen käyttämällä edistyneitä viljelysmenetelmiä lisäämään satoja. Tämä on lisännyt ulkomaalaisten kiinnostusta alueen elintarvikkeisiin. 
Uuden Etelä-Walesin taloudellista merkitystä lisää se, että kolmasosaa maan lampaista ja viideosaa lehmistä kasvatetaan osavaltiossa, vaikka esimerkiksi maitotuotteiden tuotanto on pienentynyt. Osavaltion rannikkoalueiden maatilat ovat keskittyneet esimerkiksi maitotuotteisiin ja sokeriruokoon, kun taas lampaita kasvatetaan sisämaassa ylätasangoilla ja rinteillä.
Metsätalous on osavaltiossa tärkeää, ja sen tuotanto kattaa puolet koko maan tuotannosta. Metsätalouteen on kannustettu halvoilla hinnoilla. Erityisesti 1990-luvulta lähtien osavaltiota on pyritty metsittämään uudelleen aiemmin hakattuja alueita erilaisten tukiohjelmien avulla, jotta metsäteollisuus saataisiin kestävälle pohjalle.
Kalastusta Uuden Etelä-Walesin rannikkoalueilla rajoittaa kapea mannerjalusta, mutta esimerkiksi Sydneyssä on kehittynyttä vesiviljelyteollisuutta. Monia alueen kalalajeja uhkaa ylikalastus, vaikka sekä kaupallista että harrastuskalastusta valvotaan tarkasti.
Talous > Luonnonvarat ja energia

Uudessä Etelä-Walesissa on laajat luonnonvarat erityisesti mineraalien ja metallien suhteen. Kivihiili on osavaltion merkittävin luonnonvara, jota louhitaan esimerkiksi Wollongongissa ja Lithgowissa. Broken Hillissa puolestaan on laajat hopea-, lyijy- ja sinkkivarannot. Myyntihintojen vaihtelujen vuoksi niitä ei hyödynnetty täydessä mittakaavassa. Cobarissa kaivetaan kuparia ja New Englandissa tinaa sekä titaania.
Kivihiili on perinteisesti ollut pääasiallinen energianlähde Uudessa Etelä-Walesissa, mutta vesivoimaa on hyödynnetty jo 1940-luvun lopulta lähtien. 2000-luvun alussa aurinko-, tuuli- ja bioenergian käyttö on lisääntynyt voimakkaasti. Osavaltion ulkopuolelta tuodaan jonkin verran energiaa, joka on pääosin maakaasua Etelä-Australiasta ja Victoriasta.
Talous > Teollisuus

Teollisuus on tärkeä työllistäjä Uudessa Etelä-Walesissa, ja lähes kaikki osavaltion teollisuus sijaitsee Sydneyssä, jossa on kolme neljäsosaa sen teollisuustuotannosta. Siellä sijaitsee erityisesti konepaja-, metalli-, öljynjalostus- ja elintarviketeollisuutta.
Teollisuuden merkitys Uuden Etelä-Walesin taloudelle on pienentynyt 1970-luvulta lähtien. Teollisuuden työllistämien henkilöiden määrä on vähentynyt tasaisesti 1970-luvulta 2000-luvulle asti, kun teollisuus on tehostunut. Tullien määrää on pienenetty, mikä on lisännyt erityisesti vaatteiden, jalkineiden ja kemikaalien tuontia alempien palkkatasojen maista. Elintarvike-, tupakka- ja painamisteollisuudet eivät puolestaan ole kärsineet yhtä paljon. Yleisesti teollisuuden vähenemiseen on vaikuttanut myös se, että suuri osa osavaltion teollisuustuotannosta on mennyt vientiin, mikä on altis vaihteluille.
Osavaltion teollisuus on pyrkinyt uudistumaan keskittymällä innovointiin ja inhimilliseen pääomaan. Uusi Etelä-Wales vastaakin suuresta osasta Australian lääketiede-, ilmailu- ja tietojenkäsittelytuotannosta.
Talous > Palvelut ja verotus

Palvelut ovat tärkeä työllistäjä Uudessa Etelä-Walesissa. Vähittäiskauppa on suurin työllistäjä, ja sen lisäksi terveys-, yhteisö- ja kinteistöpalvelut työllistävät paljon. Palvelutyöpaikkojen suuri määrä on lisännyt liikkuvuutta, mutta eri alueiden työllisyydessä on suuria eroja. Matkailun merkitys taloudelle on lisääntynyt 1970-luvulta lähtien. Osavaltio on pitkään ollut maan suosituin matkakohde erityisesti Sydneyn suosion myötä.
1980-luvulle asti osavaltio tarjosi suurimman osan palveluista, kuten sosiaalipalvelut. 1980-luvulta lähtien joitakin palveluita on yksityistetty.
Tuloverotusta on hallinnut Australian hallitus vuodesta 1942 lähtien ja hyödykeveroa vuodesta 2000 lähtien samalla kun osavaltiokotaiset verot poistettiin. Australian hallituksen jakamien varojen lisäksi Uusi Etelä-Wales saa tuloja esimerkiksi kiinteistöverosta, rahoitustoiminnasta ja palkanlaskennasta. Paikallishallitukset saavat puolestaan pääosan tuloistaan hyödykeveroista.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut
Lampaita Riverinassa kuivan kauden aikana.
Sundby (Tukholma)

Sundbyn koulun lähellä sijaitseva riimukivi.
Sundby on yksi Ruotsin pääkaupungin Tukholman kaupunginosista. Se sijaitsee Tukholman läntisessä osassa (Västerort), ja kuuluu hallinnollisesti Spånga-Tenstan kaupunginosa-alueeseen. Sundby kuuluu yhdessä Bromstenin, Flystan ja Solhemin kaupunginosien kanssa niin kutsuttuun Vanhan Spångan (ruots. Gamla Spånga) alueeseen.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Spirit (Reckless Loven albumi)

| Spirit Reckless Love |
| --- | --- | --- |

Studioalbumin tiedot
 Julkaistu: 30. elokuuta 2013
 Formaatti: CD, digitaalinen
 Tyylilaji: glam rock
 Kesto: 41.56
 Levy-yhtiö: Universal Music
Listasijoitukset
  Suomen virallinen lista: 3.
Reckless Loven muut julkaisut
| Animal Attraction 2011 | Spirit 2013 | InVader 2016 |
Singlet albumilta Spirit
 ”Night On Fire” Julkaistu: 26. huhtikuuta 2013  ”So Happy I Could Die” Julkaistu: 23. elokuuta 2013
Spirit on Reckless Love-yhtyeen kolmas albumi, joka julkaistiin 30. elokuuta 2013. Se debytoi Suomen virallisen listan kolmannella sijalla.
Ensimmäinen singlelohkaisu, ”Night On Fire”, julkaistiin 26. huhtikuuta 2013. Toiseksi singleksi valittu albumin 10. kappale ”So Happy I Could Die” julkaistiin 23. elokuuta 2013 saman aikaisesti kappaleen musiikkivideon kanssa.
Spinefarm Records julkaisi albumin Englannissa 2. syyskuuta 2013. Julkaisussa on mukana bonuskappaleena ”Die Hard”-kappale.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Night On Fire | 3.26 |  |  |  |  |  |  |  |
| 2. | Bad Lovin' | 3.52 |  |  |  |  |  |  |  |
| 3. | I Love Heavy Metal | 4.08 |  |  |  |  |  |  |  |
| 4. | Favorite Flavor | 3.09 |  |  |  |  |  |  |  |
| 5. | Edge Of Our Dreams | 3.48 |  |  |  |  |  |  |  |
| 6. | Sex, Drugs & Reckless Love | 3.15 |  |  |  |  |  |  |  |
| 7. | Dying To Live | 4.19 |  |  |  |  |  |  |  |
| 8. | Metal Ass | 2.21 |  |  |  |  |  |  |  |
| 9. | Runaway Love | 4.15 |  |  |  |  |  |  |  |
| 10. | So Happy I Could Die | 4.10 |  |  |  |  |  |  |  |
| 11. | Hot Rain | 5.12 |  |  |  |  |  |  |  |
|  |  | 41.56 |  |  |  |  |  |  |  |
| Ison-Britannian version bonuskappale |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 12. | Die Hard | 4.26 |  |  |  |  |  |  |  |
Arvostelut

Desibeli.net:
Hifimaailma: positiivinen
Soundi:
Sixten Ringbom

Sixten Ivar Alexander Ringbom (27. heinäkuuta 1935 Turku – 18. elokuuta 1992 Turku) oli suomalainen taidehistorioitsija.
Sixten Ringbomin vanhemmat olivat professori Lars-Ivar Ringbom ja Olga Sofia Frigren. Yleisradion ohjelmapäällikkö Lars-Peter Ringbom oli hänen veljensä, ja hänen tyttärensä Veronika Ringbom on graafikko.
Sixten Ringbom oli Åbo Akademin taidehistorian ja taideteorian professori vuodesta 1970. Hänen väitöskirjansa Icon to Narrative (1965) käsitteli keskiajan ja varhaisen uuden ajan maalaustaidetta. Ringbomin myöhempi keskeinen tutkimusala oli kuitenkin moderni maalaustaide, jota hän käsitteli muun muassa teoksessaan The Sounding Cosmos: A Study in the Spiritualism of Kandinsky and the Genesis of Abstract Painting (1970).
Teoksia

Ringbom, Sixten: Icon to Narrative: The Rise of the Dramatic Close-up in Fifteenth-century Devotional Painting.  (Acta Academiae Aboensis, A: 31, 2)  Åbo:  Åbo Akademi, 1965.  ISSN 0355-578X.
Ringbom, Sixten: The Sounding Cosmos: A Study in the Spiritualism of Kandinsky and the Genesis of Abstract Painting.  (Acta Academiae Aboensis, A: 38, 2)  Åbo:  Åbo Akademi, 1970.
Ringbom, Sixten: Det ytliga djupet: Essäer om den abstrakta konsten och dess förhistoria.  (Föreningen Konstsamfundets publikationsserie, 10)  Helsingfors:  Konstsamfundet, 1991.  ISSN 0357-9026.  ISBN 951-95948-4-1.
Ringbom, Sixten: Art History in Finland before 1920.  (The History of Learning and Science in Finland 1828–1918, 15 b)  Helsinki:  Societas scientiarum Fennica, 1986.  ISSN 0356-567X.  ISBN 951-653-134-2.
Kirjallisuutta

Lindberg, Bo Ossian: ”Ringbom, Sixten (1935–1992)”, Suomen kansallisbiografia, osa 8, s. 294–296.  Helsinki:  Suomalaisen Kirjallisuuden Seura, 2006.  ISBN 951-746-449-5.  / Teoksen verkkoversio.
Väätäinen, Marja: From Ringbom to Ringbom: The art of art history of Lars-Ivar Ringbom and Sixten Ringbom: A mythmaker and a myth-breaker in Åbo, Finland. Journal of Art Historiography, December 2012, nro 7.  Artikkelin verkkoversio. (englanniksi)
Aiheesta muualla

Introvigne, Massimo: The Sounding Cosmos Revisited. Ringbom, Kandinsky, the Theosophical Tradition and Religious/Artistic Innovation. UPS, Torino, Italy (englanniksi)
Strokestown

Irlannin toiseksi levein tie, Strokestown
Strokestown (iiriksi Béal na mBuillí) on suunniteltu kaupunki Roscommonin kreivikunnan pohjoisosassa Irlannissa.
Strokestownissa on suuri 1700-luvun kartano, Strokestown Park House. Siellä sijaitsee National Famine Museum, jossa esitellään Irlannin nälänhädän vaikutuksia. Kaupungissa järjestetään useita festivaaleja, kuten Strokestownin kansainvälinen runousfestivaali. Kaupungin lähellä sijaitsee Slieve Bawn -kukkula, jossa on suosittu metsäkävelyreitti. Strokestownin väkiluku on noin 800.